RARIK í viðbragðsstöðu vegna slæmrar veðurspár Búist er við aftakaveðri víðast hvar á landinu í dag þriðjudag og á morgun miðvikudag . Miklar líkur eru á að veðrið muni hafa áhrif á afhendingu rafmagns þar sem hætta er á slæmri ísingu víða um land . Í ljósi þess er RARIK í viðbragðsstöðu á öllum starfsstöðvum til að bregðast við hugsanlegum bilunum á dreifikerfinu . Endurnýjun loftlínudreifikerfisins með jarðstrengjum hefur verið langstærsta verkefni RARIK frá árinu 1992 og eru 62% kerfisins nú þegar komin í jörð . Sá hluti kerfisins sem er enn í loftlínum , er um 38% og er hann viðkvæmur fyrir áhrifum mikillar ísingar eins og spáð er næstu tvo daga og verður því vaktaður sérstaklega . Við sendum út upplýsingar í SMS skilaboðum til þeirra viðskiptavina sem verða rafmagnslausir . Þeir sem eru í netsambandi geta fylgst með stöðu mála í rafdreifikerfinu í kortasjá á forsíðu rarik.is . Bilanavakt er starfrækt allan sólarhringinn og bilanasímanúmer eru talin upp neðst í fæti vefsins . Frekari upplýsingar um stöðu truflana í dreifikerfinu :